شەفەق نیوز/ مەسعود بارزانی سەرکردەی کورد، ئمڕوو یەکشەممە، باسکرد  وەگەرد فالح فەیاز وەرپرس دەزگای حەشد شەعبی لە نووەوبویەگان رەوش ئەمنی و ساسیەگان.
نووسینگەی بارزانی لە بەیاننامەیگ رەسیە ئاژانس شەفەق نیوز وت: چەوپیکەفتنەگە گفتوگۆ لە سەختیەگان ئیسە و هەڕەشە ئەمنیەگان لەنوای ئارامی عراق وناوچەگە وەخوەی دی، وهەمیش گواستنەوەی راگان کریا دەربارەی هەماهەنگی ئەمنی و کار هاوبەشی هەرێم کوردستان وەگەرد حکومەت فیدڕاڵی ونواگردن هەڕەشەگان.
لەلاییگ تر لە کۆبونەوەگە دووپاتکریا لە گرنگی گامەیل راسییگ ئەرا هاوردنەوەی رەوشەگان ئەرا سروشتی خوەیان لە ناوچە دابڕیایەگان.
بارزانی دووپاتی نووەوکرد ئەرا کارە سیاسیەگە لە عراق، وراگەیان؛ ئارامی عراق جی گرنگیە لەلای هەرێم کوردستان.
